ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα (Κείμενο που παρουσιάζει ενδιαφέρον για τον ΕΟΧ) (94/514/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετκά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στις ενδοκοινοτικές συναλλαγές ενόψει της ολοκλήρωσης της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας:

ότι, από τις 21 Ιουλίου 1994, εκδηλώθηκαν στην Ελλάδα εστίες αφθώδους πυρετού-

ότι η Επιτροπή διοργάνωσε αποστολές στην Ελλάδα για την εξέταση της κατάστασης σχετικά με τον αφθώδη πυρετό-

ότι η κατάσταση της νόσου του αφθώδους πυρετού στην Ελλάδα ενδέχεται να θέσει σε κίνδυνο τα ζωικά κεφάλαια άλλων κρατών μελών και λόγω των συναλλαγών ζώντων δίχηλων ζώων και ορισμένων από τα προϊόντα τους-

ότι η εξέλιξη της κατάστασης στην Ελλάδα είναι τέτοια ώστε να επιτρέπει τις συναλλαγές ζωντανών ζώων και ορισμένων προϊόντων από τμήματα της Ελλάδας τα ζώα των οποίων δεν έχουν προσβληθεί από την εν λόγω νόσο και ορισμένων προϊόντων που παρήχθησαν πριν από την εμφάνιση της μόλυνσης-

ότι η Ελλάδα έλαβε μέτρα σύμφωνα με την απόφαση 85/511/ΕΟΚ του Συμβουλίου (4) της 18ης Νοεμβρίου 1985 που θεσπίζουν κοινοτικά μέτρα για τον έλεγχο του αφθώδους πυρετού, όπως τροποποιήθηκε τελευταία από την οδηγία 92/380/ΕΟΚ (5), και επιπλέον θέσπισε περαιτέρω μέτρα στις μολυσμένες περιοχές-

ότι, εντούτοις, προκειμένου να προληφθεί η εξάπλωση της νόσου σε άλλα τμήματα της Ελλάδας, η εν λόγω χώρα πρέπει να θεσπίσει κατάλληλα μέτρα αντίστοιχου επιπέδου-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Ελλάδα δεν πρέπει να αποστέλλει στα λοιπά κράτη μέλη ζωντανά βοοειδή, αιγοπρόβατα και χοίρους και άλλα δίχηλα ζώα από ή διαμέσου των τμημάτων εκείνων του εδάφους της τα οποία απαριθμούνται στο παράρτημα.

2. Τα υγειονομικά πιστοποιητικά που προβλέπονται στην οδηγία 64/432/ΕΟΚ του Συμβουλίου (6), τα οποία συνοδεύουν ζωντανά βοοειδή και χοίρους που αποστέλλονται από την Ελλάδα, και στην οδηγία 91/68/ΕΟΚ του Συμβουλίου (7) και συνοδεύουν ζωντανά αιγοπρόβατα τα οποία αποστέλλονται από την Ελλάδα πρέπει να φέρουν την ακόλουθη ένδειξη:

"Ζώα ανταποκρινόμενα στις διατάξεις της απόφασης 94/.../ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

3. Η Ελλάδα εξασφαλίζει ότι τα υγειονομικά πιστοποιητικά που αφορούν δίχηλα ζώα, εκτός εκείνων που καλύπτονται από τα πιστοποιητικά που αναφέρονται στην παράγραφο 2, φέρουν την ακόλουθη ένδειξη:

"Ζωντανά δίχηλα ζώα ανταποκρινόμενα στις διατάξεις της απόφασης 94/.../ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 2

1. Απαγορεύεται η αποστολή από την Ελλάδα προς τα λοιπά κράτη μέλη του κρέατος βοοειδών, αιγοπροβάτων και χοίρων και άλλων δίχηλων ζώων τα οποία προέρχονται από τα τμήματα εκείνα του εδάφους που απαριθμούνται στο παράρτημα ή έχουν ληφθεί από ζώα τα οποία κατάγονται από τα εν λόγω τμήματα του ελληνικού εδάφους.

2. Τα περιοριστικά μέτρα που αναφέρονται στην παράγραφο 1 δεν ισχύουν για:

α) τα νωπά κρέατα που ελήφθησαν προ της 1ης Ιουνίου 1994, υπό τον όρο ότι τα κρέατα αυτά έχουν αναγνωρισθεί σαφώς και έχουν μεταφερθεί και αποθηκευθεί ξεχωριστά από κρέατα τα οποία δεν προορίζονται για το ενδοκοινοτικό εμπόριο-

β) νωπά κρέατα που λαμβάνονται από εγκαταστάσεις τεμαχισμού υπό τις ακόλουθες προϋποθέσεις:

- στην εγκατάσταση αυτή μεταποιείται μόνο νωπό κρέας όπως περιγράφεται στο στοιχείο α) ή νωπό κρέας που λαμβάνεται από ζώα που έχουν εκτραφεί και σφαγεί εκτός της περιοχής που εμφαίνεται στο παράρτημα,

- όλα αυτά τα νωπά κρέατα πρέπει να φέρουν σήμα υγειονομικού ελέγχου σύμφωνα με το κεφάλαιο ΧΙ του παραρτήματος Ι της οδηγίας 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (8),

- η εγκατάσταση λειτουργεί υπό αυστηρό κτηνιατρικό έλεγχο,

- τα νωπά κρέατα πρέπει να έχουν αναγνωρισθεί σαφώς και να έχουν μεταφερθεί και αποθηκευθεί ξεχωριστά από κρέατα τα οποία δεν προορίζονται για το ενδοκοινοτικό εμπόριο,

- ο έλεγχος της τήρησης των προαναφερθέντων προϋποθέσεων πρέπει να διεξάγεται από την αρμόδια κτηνιατρική αρχή υπό την επίβλεψη των κεντρικών κτηνιατρικών αρχών, οι οποίες διαβιβάζουν σε όλα τα κράτη μέλη και την Επιτροπή κατάλογο των εγκαταστάσεων εκείνων οι οποίες έχουν εγκριθεί κατ' εφαρμογή των διατάξεων αυτών.

3. Το κρέας που αποστέλλεται από την Ελλάδα θα συνοδεύεται από πιστοποιητικό επίσημου κτηνίατρου. Το πιστοποιητικό αυτό θα φέρει την ακόλουθη ένδειξη:

"Κρέας ανταποκρινόμενο στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 3

1. Η Ελλάδα δεν αποστέλλει στα λοιπά κράτη μέλη προϊόντα με βάση το κρέας που προέρχεται από βοοειδή, αιγοπρόβατα και χοίρους και άλλα δίχηλα ζώα τα οποία προέρχονται από τα τμήματα εκείνα της Ελλάδας που απαριθμούνται στο παράρτημα ή έχουν παρασκευασθεί με κρέας που λαμβάνεται από ζώα τα οποία κατάγονται από τα εν λόγω τμήματα της Ελλάδας.

2. Οι περιοριστικές διατάξεις που αναφέρονται στην παράγραφο 1 δεν ισχύουν για τα προϊόντα του κρέατος που έχουν υποβληθεί σε μία από τις επεξεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ του Συμβουλίου (9), ή στα προϊόντα με βάση το κρέας όπως ορίζονται στην οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (10), τα οποία έχουν υποβληθεί σε τέτοια επεξεργασία ώστε η τιμή του pH σε όλη τους τη μάζα να μην υπερβαίνει το 6.

3. Τα περιοριστικά μέτρα που περιγράφονται στην παράγραφο 1 δεν ισχύουν για:

α) τα προϊόντα με βάση το κρέας που παρασκευάσθηκαν προ της 1ης Ιουνίου 1994 υπό τον όρο ότι τα προϊόντα με βάση το κρέας έχουν αναγνωρισθεί σαφώς, μεταφερθεί και αποθηκευθεί χωριστά από προϊόντα με βάση το κρέας τα οποία δεν προορίζονται για το ενδοκοινοτικό εμπόριο-

β) προϊόντα με βάση το κρέας που παρασκευάζονται σε εγκαταστάσεις υπό τις ακόλουθες συνθήκες:

- όλα τα νωπά κρέατα που χρησιμοποιούνται στην εγκατάσταση πρέπει να είναι σύμφωνα με τις προϋποθέσεις του άρθρου 2 παράγραφος 2,

- όλα τα προϊόντα με βάση το κρέας που χρησιμοποιούνται για την παρασκευή του τελικού προϊόντος είναι σύμφωνα με τις προϋποθέσεις του στοιχείου α) ή έχουν παρασκευασθεί από νωπά κρέατα που έχουν ληφθεί από ζώα τα οποία έχουν εκτραφεί και σφαγεί εκτός της περιοχής που εμφαίνεται στο παράρτημα,

- όλα τα προϊόντα με βάση το κρέας πρέπει να φέρουν σήμα υγειονομικού ελέγχου σύμφωνα με το κεφάλαιο VI του παραρτήματος Α της οδηγίας 77/99/ΕΟΚ,

- η εγκατάσταση λειτουργεί υπό αυστηρό κτηνιατρικό έλεγχο,

- τα προϊόντα με βάση το κρέας πρέπει να έχουν αναγνωρισθεί σαφώς και να έχουν μεταφερθεί και αποθηκευθεί ξεχωριστά από το κρέας και τα προϊόντα με βάση το κρέας τα οποία δεν προορίζονται για το ενδοκοινοτικό εμπόριο,

- ο έλεγχος της τήρησης των προαναφερθεισών προϋποθέσεων πρέπει να διεξάγεται από την αρμόδια κτηνιατρική αρχή υπό την επίβλεψη των κετρικών κτηνιατρικών αρχών, οι οποίες διαβιβάζουν στα λοιπά κράτη μέλη και την Επιτροπή κατάλογο των εγκαταστάσεων εκείνων οι οποίες έχουν εγκριθεί κατ' εφαρμογή των εν λόγω διατάξεων-

γ) τα προϊόντα με βάση το κρέας που έχουν παρασκευασθεί σε τμήματα του εδάφους τα οποία δεν υπόκεινται στα περιοριστικά μέτρα, και χρησιμοποιούν κρέας που ελήφθη προ της 1ης Ιουνίου 1994 από τμήματα του εδάφους τα οποία αποτέλεσαν το αντικείμενο των περιοριστικών μέτρων υπό τον όρο ότι το κρέας και τα προϊόντα με βάση το κρέας έχουν αναγνωρισθεί σαφώς και έχουν μεταφερθεί και αποθηκευθεί ξεχωριστά από το κρέας και τα προϊόντα με βάση το κρέας τα οποία δεν προορίζονται για το ενδοκοινοτικό εμπόριο.

4. Το κρέας που αποστέλλεται από την Ελλάδα θα συνοδεύεται από πιστοποιητικό επίσημου κτηνίατρου. Το πιστοποιητικό αυτό θα φέρει την ακόλουθη ένδειξη:

"Προϊόντα ανταποκρινόμενα στις διατάξεις της απόφασης 94/514/ΕΟΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 4

1. Η Ελλάδα δεν αποστέλλει προς άλλα κράτη μέλη γάλα από τα τμήματα εκείνα της επικράτειάς της που εμφαίνονται στο παράρτημα.

2. Οι απαγορεύσεις της παραγράφου 1 δεν ισχύουν για αγελαδινό γάλα το οποίο υποβλήθηκε σε:

α) αρχική παστερίωση σύμφωνα με τους κανόνες της οδηγίας 92/46/ΕΟΚ του Συμβουλίου (11) που ακολουθείται από δεύτερη θερμική επεξεργασία με παστερίωση σε υψηλή θερμοκρασία, επεξεργασία UHT, αποστείρωση ή διαδικασία ξήρανσης η οποία περιλαμβάνει θερμική επεξεργασία ισοδύναμου αποτελέσματος με μία εκ των ανωτέρω ή

β) αρχική παστερίωση σύμφωνα με τους όρους που καθορίζονται στην οδηγία 92/46/ΕΟΚ του Συμβουλίου σε συνδυασμό με επεξεργασία με την οποία μειώνεται το pH κάτω του 6 και διατηρείται μία τουλάχιστον ώρα.

3. Οι απαγορεύσεις της παραγράφου 1 δεν ισχύουν για γάλα το οποίο μεταποιείται σε εγκαταστάσεις υπό τους ακόλουθους όρους:

- όλο το γάλα που χρησιμοποιείται στην εγκατάσταση πληροί είτε τις προδιαγραφές της παραγράφου 2 ή προέρχεται από ζώα ευρισκόμενα εκτός της περιοχής που εμφαίνεται στο παράρτημα,

- η εγκατάσταση λειτουργεί υπό αυστηρό κτηνιατρικό έλεγχο,

- το γάλα είναι σαφώς αναγνωρισμένο και μεταφέρεται και αποθηκεύεται χωριστά από γάλα και γαλακτοκομικά προϊόντα που δεν προορίζονται για ενδοκοινοτικό εμπόριο,

- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών οι οποίες και διαβιβάζουν στα άλλα κράτη μέλη και την Επιτροπή κατάλογο των εγκαταστάσεων που έχουν εγκριθεί με βάση τις εν λόγω διατάξεις.

4. Το γάλα που αποστέλλεται από την Ελλάδα θα συνοδεύεται από πιστοποιητικό επισήμου κτηνιάτρου. Το πιστοποιητικό θα φέρει την ακόλουθη ένδειξη:

"Γάλα ανταποκρινόμενο στις διατάξεις της απόφασης 94/514/ΕΟΚ της Επιτροπής της 8ης Αυγούστου 1994 σχετικά με ορισμένα μέτρα προστασίας για τον αφθώδη πυρετό στην Ελλάδα."

Άρθρο 5

1. Η Ελλάδα δεν εξάγει προς άλλα κράτη μέλη γαλακτοκομικά προϊόντα προερχόμενα από εκείνα τα τμήματα της επικράτειάς της που εμφαίνονται στο παράρτημα.

2. Οι απαγορεύσεις της παραγράφου 1 δεν ισχύουν:

α) για γαλακτοκομικά προϊόντα που παρήχθησαν πριν από την 1η Ιουνίου 1994-

β) για γαλακτοκομικά προϊόντα που υποβλήθηκαν σε θερμική επεξεργασία σε θερμοκρασία τουλάχιστον 71,7o C επί 15 δευτερόλεπτα ή σε ισοδύναμη επεξεργασία-

γ) για γαλακτοκομικά προϊόντα που παρασκευάσθηκαν από γάλα το οποίο υποβλήθηκε σε επεξεργασία σύμφωνα με το άρθρο 4 παράγραφος 2 ή 3.

3. Οι απαγορεύεσεις της παραγράφου 1 δεν ισχύουν:

α) για γαλακτοκομικά προϊόντα που παρασκευάσθηκαν σε εγκαταστάσεις υπό τους ακόλουθους όρους:

- όλο το γάλα που χρησιμοποιείται στην εγκατάσταση πληροί είτε τους όρους του άρθρου 4 παράγραφος 2 ή προέρχεται από ζώα ευρισκόμενα εκτός της περιοχής που εμφαίνεται στο παράρτημα,

- όλα τα προϊόντα που χρησιμοποιούνται για την παραγωγή του τελικού προϊόντος πληρούν είτε τους όρους της παραγράφου 2 ή παρασκευάζονται από γάλα ζώων ευρισκόμενων εκτός της περιοχής που εμφαίνεται στο παράρτημα,

- η εγκατάσταση λειτουργεί υπό αυστηρό κτηνιατρικό έλεγχο,

- τα γαλακτοκομικά προϊόντα είναι σαφώς αναγνωρισμένα και μεταφέρονται και αποθηκεύονται χωριστά από γάλα και γαλακτοκομικά προϊόντα που προορίζονται για το ενδοκοινοτικό εμπόριο,

- ο έλεγχος της συμμόρφωσης προς τους προαναφερόμενους όρους διενεργείται από την αρμόδια κτηνιατρική αρχή υπό την εποπτεία των κεντρικών κτηνιατρικών αρχών οι οποίες και διαβιβάζουν στα άλλα κράτη μέλη και την Επιτροπή κατάλογο των εγκαταστάσεων που έχουν εγκριθεί με βάση τις εν λόγω διατάξεις-

β) για γαλακτοκομικά προϊόντα που παρασκευάσθηκαν σε τμήματα της επικράτειας όπου δεν έχουν επιβληθεί περιορισμοί, με βάση γάλα το οποίο ελήφθη πριν από την 1η Ιουνίου 1994 και προέρχεται από τμήματα της επικράτειας όπου έχουν επιβληθεί περιορισμοί, υπό τον όρο ότι τα γαλακτοκομικά προϊόντα είναι σαφώς αναγνωρισμένα και μεταφέρονται και αποθηκεύονται χωριστά από γαλακτοκομικά προϊόντα που δεν προορίζονται για το ενδοκοινοτικό εμπόριο.

4. Τα προϊόντα γάλακτος που αποστέλλονται από την Ελλάδα θα συνοδεύονται από πιστοποιητικό επίσημου κτηνιάτρου. Το πιστοποιητικό θα φέρει την ακόλουθη ένδειξη:

"Γαλακτοκομικά προϊόντα ανταποκρινόμενα στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 6

1. Η Ελλάδα δεν εξάγει προς άλλα κράτη μέλη σπέρμα και έμβρυα βοοειδών, προβάτων, αιγών και χοίρων και άλλων διχήλων, από τα τμήματα εκείνα της επικράτειάς της που εμφαίνονται στο παράρτημα.

2. Η απαγόρευση δεν ισχύει για κατεψυγμένο σπέρμα βοοειδών και έμβρυα βοοειδών τα οποία ελήφθησαν πριν από την 1η Ιουνίου 1994.

3. Στο πιστοποιητικό καταλληλότητας το προβλεπόμενο στην οδηγία 88/407/ΕΟΚ του Συμβουλίου (12) και το οποίο συνοδεύει αποστελλόμενο από την Ελλάδα κατεψυγμένο σπέρμα βοοειδών, αναγράφονται τα ακόλουθα:

"Κατεψυγμένο σπέρμα βοοειδών ανταποκρινόμενο στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

4. Στο πιστοποιητικό καταλληλότητας το προβλεπόμενο στην οδηγία 89/556/ΕΟΚ του Συμβουλίου (13) και το οποίο συνοδεύει αποστελλόμενα από την Ελλάδα έμβρυα βοοειδών, αναγράφονται τα ακόλουθα:

"Έμβρυα βοοειδών ανταποκρινόμενα στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 7

1. Η Ελλάδα δεν εξάγει προς άλλα κράτη μέλη δέρματα βοοειδών, προβάτων, αιγών και χοίρων και άλλων διχήλων από τα τμήματα εκείνα της επικράτειάς της που εμφαίνονται στο παράρτημα.

2. Η απαγόρευση δεν ισχύει για δέρματα τα οποία υποβλήθηκαν στην ακόλουθη επεξεργασία:

- μια πρώτη επεξεργασία των δερμάτων με άσβεστο σε pH 12-13 για μία ημέρα (8 έως 10 ώρες) και εν συνεχεία εξουδετέρωση της ασβέστου και νέα επεξεργασία με οξύ σε pH 1 έως 3 για μία ημέρα (8 έως 10 ώρες)-

- λαμβάνεται φροντίδα ώστε να γίνεται πραγματικός διαχωρισμός μεταξύ κατεργασμένων και ακατέργαστων δερμάτων.

3. Η Ελλάδα μεριμνά ώστε τα πιστοποιητικά καταλληλότητας δερμάτων τα οποία προορίζονται για εξαγωγή προς άλλα κράτη μέλη να συνοδεύονται από πιστοποιητικό στο οποίο αναγράφονται τα ακόλουθα:

"Δέρματα ανταποκρινόμενα στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 8

Η Ελλάδα μεριμνά ώστε μετά από κάθε μεταφορά ζώντων ζώων να καθαρίζονται και απολυμαίνονται τα οχήματα που χρησιμοποιήθηκαν προς τούτο και παρέχει αποδείξεις σχετικά με την απολύμανση. Ιδιαίτερη προσοχή δίδεται για τα οχήματα που κυκλοφορούν στα τμήματα της επικράτειάς της που εμφαίνονται στο παράρτημα.

Άρθρο 9

1. Η Ελλάδα δεν εξάγει προς άλλα κράτη μέλη προϊόντα προερχόμενα από βοοειδή, πρόβατα, αίγες και χοίρους και άλλα δίχηλα, που δεν εμφαίνονται στα άρθρα 2, 3, 4, 5, 6 και 7 και που προέρχονται από εκείνα τα τμήματα της επικράτειάς της τα οποία εμφαίνονται στο παράρτημα.

2. Οι απαγορεύσεις της παραγράφου 1 δεν ισχύουν για ζωικά προϊόντα για τα οποία ο λόγος στην παράγραφο 1 και τα οποία υποβλήθηκαν:

- σε θερμική επεξεργασία εντός ερμητικώς σφραγισμένου δοχείου με τιμή FO ίση με 3 ή μεγαλύτερη ή

- σε θερμική επεξεργασία κατά την οποία η εσωτερική θερμοκρασία ανυψώνεται μέχρι τους 70o C τουλάχιστον.

3. Η Ελλάδα μεριμνά ώστε τα πιστοποιητικά καταλληλότητας ζωικών προϊόντων για τα οποία ο λόγος στην παράγραφο 2 που προορίζονται για εξαγωγή προς άλλα κράτη μέλη να συνοδεύονται από πιστοποιητικό στο οποίο αναγράφονται τα ακόλουθα:

"Ζωικά προϊόντα ανταποκρινόμενα στις διατάξεις της απόφασης 94/514/ΕΚ της Επιτροπής της 8ης Αυγούστου 1994 σχετικά με ορισμένα μέτρα προστασίας που αφορούν τον αφθώδη πυρετό στην Ελλάδα."

Άρθρο 10

Τα κράτη μέλη τροποποιούν τα μέτρα που εφαρμόζουν στο εμπόριο με σκοπό τη συμμόρφωση προς την παρούσα απόφαση και ενημερώνουν αμέσως την Επιτροπή σχετικά.

Άρθρο 11

Η παρούσα απόφαση επανεξετάζεται πριν από την 1η Σεπτεμβρίου 1994.

Άρθρο 12

Η παρούσα απόφαση απευθύνεται προς τα κράτη μέλη.

Βρυξέλλες, 8 Αυγούστου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 315 της 26. 11. 1985, σ. 11.

(5) ΕΕ αριθ. L 198 της 17. 7. 1992, σ. 54.

(6) ΕΕ αριθ. 121 της 29. 7. 1964, σ. 1977/64.

(7) ΕΕ αριθ. L 46 της 19. 2. 1991, σ. 19.

(8) ΕΕ αριθ. 121 της 29. 7. 1964, σ. 2012/64. Οδηγία όπως ενημερώθηκε με την οδηγία 92/5/ΕΟΚ (ΕΕ αριθ. L 57 της 2. 3. 1992, σ. 1) και τροποποιήθηκε τελευταία από την οδηγία 92/45/ΕΟΚ (ΕΕ αριθ. L 268 της 14. 9. 1992, σ. 35).

(9) ΕΕ αριθ. L 47 της 21. 2. 1980, σ. 4.

(10) ΕΕ αριθ. L 26 της 31. 1. 1977, σ. 85. Οδηγία όπως ενημερώθηκε από την οδηγία 92/5/ΕΟΚ (ΕΕ αριθ. L 57 της 2. 3. 1992, σ. 1) και τροποποιήθηκε τελευταία από την οδηγία 92/45/ΕΟΚ (ΕΕ αριθ. L 268 της 14. 9. 1992, σ. 35).

(11) ΕΕ αριθ. L 268 της 14. 9. 1992, σ. 1.

(12) ΕΕ αριθ. L 194 της 22. 7. 1988, σ. 10.

(13) ΕΕ αριθ. L 302 της 19. 10. 1989, σ. 1.

ΠΑΡΑΡΤΗΜΑ

Έβρος

Ροδόπη

Ξάνθη

Καβάλα

Δράμα

Σέρρες

Χαλκιδική

Θεσσαλονίκη

Κιλκίς

Πέλλα

Ημαθία

Πιερία

Κοζάνη

Φλώρινα

Καστοριά

Γρεβενά

Ιωάννινα

Θεσπρωτία

Κέρκυρα

Λευκάδα

Πρέβεζα

Άρτα

Τρίκαλα

Καρδίτσα

Ευρυτανία

Λάρισα

Μαγνησία

Φθιώτιδα

Βιωτία

Αττική

Εύβοια

Λέσβος

Χίος

Σάμος

Δωδεκάνησα

Κυκλάδες

Αργολίδα

Κορινθία

Αχαΐα

Φωκίδα

Αιτολωακαρνανία

Κεφαλληνία

Ζάκυνθος

Ηλεία

Αρκαδία

Μεσσηνία

Λακωνία

Χανιά

Ρέθυμνο

Ηράκλειο

Λασίθι